
— Trebuie să mă credeţi spunea Brady. Vorbea aprins, cu 
pumnii încleştaţi, privind drept în ochii bărbatului în vârstă 
din fața sa. Ştiu că totul pare imposibil sau chiar o nebunie, 
doar pentru asta mă aflu aici. Dar este purul adevăr şi 
trebuie să mă credeți. Trebuie.... domnule, adăugă el puţin 
mai târziu, recunoscând în acest fel gradul interlocutorului 
său. 

Căpitanul de corvetă Gorham răspunse calm: 

— Pe loc repaus, locotenente. Eu trebuie să discut cu 
dumneata în calitate de practician şi nu ca ofițer superior. 
Ce-ai zice să dăm uitării galoanele în timp ce-mi depeni 
povestea dumitale? 

Joe Brady surâse. Era prima dată după câteva săptămâni 
că zâmbea, iar figura sa chinuită părea că nu se supune 
decât cu greu intențţiilor sale. Buzele i se crispară într-un 
zâmbet chinuit dar ochii rămăseseră întunecaţi şi 
neîncrezători. 

— Mulţumesc, doctore, spuse el. De unde vreţi să încep? 

Gorham frunzări dosarul locotenentului. Câteva pagini îi 
atrăseseră atenţia prin faptul că rezumau trei ani de serviciu 
fără greşeală, dacă nu chiar străluciți: Brady,. Joseph, 
Travers... Vârsta: 24 ... Diplomă USNA, 1941, Pilot de 
vânătoare, Sarasota 1941-2... Repartizat: USS Stinger.. 
Locotenent în 1942... Citat pe ordin de zi ... Recomandat 
pentru... 

— E povestea dumitale, reluă doctorul prudent. 
Dumneata trebuie să ştii ce trebuie să-mi spui. Dacă am 
înțeles bine, totul a început în timpul ultimei misiuni. 

— Exact. Atunci au început necazurile mele. Ceea ce veți 
afla durează de mai mult timp - de mult mai mult timp. De 
ani de zile, fără îndoială, sau chiar de zeci de ani. Degetele lui 
Brady se crispară ca nişte gheare pe biroul din fața sa. 
Trebuie să facem ceva, doctore. Timpul trece şi, cu fiecare zi 
Ei devin mai puternici. Trebuie ca lumea să înțeleagă asta. 

— S-o luăm de la început, sugeră Gorham, întoarce-te la 

ultimul dumitale zbor... 

Tonul său calm şi aşezat avut un efect liniştitor asupra 
tânărului. Vocea lui Brady îşi pierdu nota ascuţită, isterică. 

— Da, domnule, spuse el. Foarte bine, dacă este aşa 
atunci totul a început astfel. Ne-am îndeplinit misiunea şi 
reveneam acasă... „Acasă” era de fapt pe „Stinger”. Acum că 
războiul s-a terminat, pot să vă spun unde am fost şi ce-am 
făcut. Patrulam în Marea Chinei în zona Palauan, între 
Filipine şi Indochina. Aveam misiunea să hărțuim marina 
inamicului, cu scopul de a distruge podul maritim dintre 
Strâmtori şi Insulele japoneze. Corpul nostru expediționar a 
suferit o duzină de invazii terestre de la Labuan până la 
Hainan, iar aviația noastră opera periodic false concentrări 
pentru a-i zăpăci pe japonezi. 

Ultima noastră ţintă fusese Songean şi tocmai dinspre 
acest port ne întorceam când s-a întâmplat totul. 

Am zărit un cargou care urca greoi în lungul coastei şi am 
cerut permisiunea şefului escadrilei să-i plasez o „prună” pe 
care o căram nefolosită. A fost de acord şi, cu toții ne-am 
scuipat prunele pe cargoul care, văzându-ne venind, a 
ripostat cu tot ce putea, dar, era ca şi când ar fi zvârlit în noi 
cu cocoloaşe de hârtie. 

Ceea ce i-am plasat în coşul din spate l-a făcut să zboare 
în bucăţi ca modelele alea reduse pentru copii. Ştiţi cum sunt 
astea: apeşi pe un buton şi... bum ! 

Totul a fost foarte simplu şi tocmai discutam foarte excitați 
pe tema asta, când ne-am dat seama că pierdeam rapid din 
altitudine. Cargoul crăpase ca un şobolan ce se îneacă, 
antrenându-ne şi pe noi în agonia sa. O bucată din carcasa 
lui a străpuns unul din rezervoarele laterale în timpul 
exploziei şi benzina noastră stropea Marea Chinei. Nu ne-am 
neliniştit prea tare din cauza asta. Marina veghea asupra alor 
săi şi ştiam că în cel mult o oră de la largarea bărcilor de 
salvare, vom fi pescuiți. l-am raportat vestea proastă şefului 
escadrilei, i-am acceptat resemnați condoleanțele şi priveam 
fără prea multă îngrijorare escadrila noastră transformându- 

se la orizont în puncte negre din ce în ce mat mici, în timp ce 
încercam să facem pasărea rănită să plutească cât mai mulți 
kilometri. 

Ne aşteptau clipe grele, gândeam noi, ba chiar nenorocite. 
Dar nu ne păştea nici un pericol serios. Aşa credeam atunci, 
ca nişte băieți cu logică ce eram. Dar, în Pacificul de Sud, 
logica şi rațiunea poți să le arunci peste bord. 

După aproximativ zece minute de la dispariția escadrilei, în 
timp ce cu cele câteva picături de carburant rămase amânam 
cât puteam de mult marele plonjon, orizontul albastru, plat şi 
perfect gol, se puse să vomite munţi de cumulus tunători 
apăruți din neant, torente furioase de ploaie şi un vânt ca un 
uragan lansat cu mai mult de o sută pe oră, ce ne prinse şi 
făcu o sfârlează de copil din păsărică noastră. 

Cât timp am călărit astfel uraganul acela turbat nu pot să 
vă spun. Nu aveam vreme să mă uit la ceas; tot ceea ce 
puteam să fac era să mențin botul „Focoasei Alice” în vântul 
dezlănțuit ce ne-a scuturat, şi ne-a învârtit ca şi când 
cântăream câteva grame şi nu tone. Se înțelege că nu eram în 
stare să urcăm deasupra furtunii: nu aveam altceva de făcut 
decât să încercăm să rămânem pe loc şi să răbdăm. Deo 
sută de ori am crezut că ne vom sfărâma de suprafața apei 
dar, de fiecare dată, vântul ne sălta ca să se mai distreze cu 
noi. 

Eram toți trei la capătul puterilor, plini de vânătăi şi 
bolnavi ca nişte câini într-un malaxor şi am fi dat bucuroşi 
un an de permisie numai ca să fim cât mai departe de acel 
infern. 

Şi brusc, la fel de neaşteptat precum a apărut, taifunul 
dispăru. Un Maelstrom de vânt şi ploi ne rostogolise timp de 
secole, iar în minutul următor, cerul a devenit limpede ca 
cristalul, un soare vesel încălzea o mare de un albastru 
liniştit şi, sub umbra aripilor noastre, se întindea sanctuarul 
verde şi roz al unei insule tropicale. 

Gorham tuşi politicos întrerupându-şi pacientul: 


—  Iartă-mă, locotenente. Aş vrea să precizăm acest punct. 
Poate să fie important. O insulă, zici? Ce insulă? 

Brady ridică neputincios din umeri: 

— Nu ştiu, domnule. Am fost atât de mult scuturați, 
rostogoliți şi învârtiți, încât nici unul dintre noi n-avea nici 
cea mai mică idee de locul în care ne aflăm. Puteam fi la cinci, 
la cinzeci sau la cinci sute de kilometri de punctul în care ne- 
a surprins taifunul. Cu voce fermă continuă: Oriunde s-ar 
afla însă această insulă, trebuie s-o găsim. Trebuie! Pentru 
că este insula LOR. Dacă n-o vom găsi ca să-i nimicim... 

— Ce-ar fi să continuăm povestea, spuse doctorul, calm. 
Aţi ajuns deci în această insulă necunoscută aterizând fără 
probleme, dacă am înţeles bine... 

— Exact, domnule. Am aterizat cu bine pe o fâşie îngustă 
de nisip. 

x kk 

— Am aterizat cu bine pe o fâşie îngustă de nisip 
continuă Brady. Eram încântați că am găsit acest loc liniştit, 
dar nu eram siguri de securitatea pe care ne-o putea oferi în 
continuare. Nu ştiam dacă ne aflăm pe teritoriul nostru sau 
al inamicului. Înţelegeţi? În acest colț uitat de lume era 
posibil ca locuitorii să fie neutri dar totuşi ostili. Cu alte 
cuvinte, aborigeni, vânători de capete şi chestii de-astea. Vă 
imaginați surpriza şi plăcerea noastră când, la câteva minute 
abia după aterizarea noastră, ne-am pomenit cu oameni albi 
ce ne strigau veseli ieşind din zidul verde al pădurii ce 
mărginea plaja. Erau cu toţii surâzători şi, în aparenţă, 
neînarmați. 

Entuziaşti şi curtenitori, ne-au urat, într-o engleză perfectă, 
bun venit. 

— Am văzut avionul aterizând, ne spuse cel ce părea a-i 
comanda, un tip mai degrabă tânăr ce se prezentă sub 
numele de dr. Grover şi s-au grăbit să vină în întâmpinarea 
noastră în cazul în care am fi avut nevoie de ajutor medical. 

L-am asigurat că eram cu toții bine şi că am fi avut nevoie 
doar de hrană şi de odihnă precum şi de un mijloc de a 

comunica la bază poziția noastră ca să nu fim căutați în tot 
Pacificul de Sud. 

Doctorul Grover dădu din cap. 

— Cu hrana şi odihna nu veți avea probleme, spuse el cu 
căldură. Cât despre rest, ştiţi, în locul ăsta primitiv, pentru 
acest gen de treburi e nevoie de timp. Dar o să vedem, o să 
vedem. 

— Avem un emițător radio în avion... începui să spun dar 
John Kavanaugh, radistul nostru, clătină negativ din cap. 

— Aveam un emițător, şefule: şi-a dat sufletul chiar 
înainte de a ajunge deasupra insulei. Furtuna, fără îndoială ... 

— Dar poţi să-l repari, nu? 

— Cred că da, dacă nu are ceva foarte grav. Voi şti asta în 
momentul când voi putea să-l examinez. 

— Bineînţeles, încuviință Grover. Dar, până atunci, sper că 
ne veţi face plăcerea să acceptați modesta noastră ospitalitate. 
Nu avem prea des bucuria să primim oaspeți noi. Vom fi 
bucuroşi să stăm de vorbă. Dacă vreți să mă urmați... 

Tom Goeller, tunarul nostru, a fost primul care a intuit că 
în toată povestea asta ceva nu era în regulă. Fără să 
bănuiască ceva precis, era intrigat. Cu voce tare se miră în 
timp ce pătrundeam îi junglă: 

— Nu înţeleg... De unde? 

— Nu înţelegi ce? îl întrebai. Ce vrei să spui cu „de unde”? 
Ce te frământă, Tom? 

— Acest Grover, mormăi Tom. Spune că ne-a văzut 
aterizând. Dar de unde? Unde dracu trăiesc? În copaci? Am 
avut timp să observ bine insula înainte de a ateriza şi n-am 
zărit nimic ce să semene cu o clădire. 

— Ai dreptate. Nici eu n-am văzut aşa ceva. Mă întreb 
dacă... 

Întrebarea mea primi răspuns chiar înainte de a o formula. 
Ne-am oprit, pe neaşteptate în fața unui fel de adăpost de 
beton construit sub rădăcinile încâlcite ale unui banian; o 
chestie de o formă neregulată, pătată cu verde şi cafeniu, un 
camuflaj ce se confunda atât de bine cu mediul înconjurător 

încât nu putea fi zărit de la zece paşi darmite din avion. 

Doctorul Grover spuse zâmbind: 

— lată-ne ajunşi, domnilor. Atinse un buton şi uşa 
adăpostului se deschise. Binevoiţi a vă da osteneala să 
intrați... 

Kavanaugh îl întrerupse brusc: 

— Unde să intrăm? Ce e acolo? 

Grover râse amabil: 

— Nu vă neliniştiți. Este doar un ascensor. Intrarea 
noastră se află la nivelul solului. 

Fără să vreau am exclamat: 

— Un ascensor, în jungla asta? Ce-i toată povestea asta? 
Vreţi spuneți că trăiţi sub pământ? 

— Dragă locotenente, răspunse aşa-zisul doctor pe un 
ton liniştit, îți voi explica toate astea, cu plăcere, dar mai 
târziu. Totul este foarte simplu. Deocamdată însă insist să... 

— A! Acum insistaţi, ai? Şi dacă n-o să vrem să intrăm în 
misteriosul dumneavoastră budoar? Ce se va întâmpla atunci? 

— Atunci, suspină dr. Grover, voi fi obligat, spre marele 
meu regret, să-mi sprijin invitația cu forța. 

— Aha, aşa deci? bombănii eu. Refă-ți socotelile, amice. 
Sunteţi poate mai mulți ca noi, dar în schimb, noi avem arme. 
Am scos pistolul îndreptându-l spre pieptul lui. Detaliul ăsta 
se pare că v-a scăpat, iar acum... 

— Nici un detaliu nu mi-a scăpat locotenente, răspunse 
Grover care-şi păstră calmul. Vrei să fii amabil să tragi un foc? 
Dacă nu-ţi face plăcere să tragi cu sânge rece asupra unui 
om - buzele lui schițară un rictus ironic - atunci poți trage în 
aer. 

În privii perplex. Nu era nici un bluf, simțeam asta. Grover 
era amuzant, superior, disprețuitor. Goeller strigă. 

— Fii atent, şeful. E o şmecherie: vrea să ne facă să 
tragem. Zgomotul ar alarma poate pe alții. 

Grover zâmbi: 

— Eroare, prietene. Nu va veni nimeni. Îşi strecură mâna 
în buzunar. Foarte bine, pentru că nu vreți să-mi acceptați 

invitația... 

Să tragi însemna un risc, dar nu aveam de ales: 

— O.K., strigai. Dumneata ai vrut-o! şi apăsai pe trăgaci, 
hotărât, aşteptând pocnetul şi imaginea corpului ce se va 
aşterne la picioarele mele. 

Dar.. nu se întâmplă nimic. 

Gorham ce asculta cu atenție clipi din ochi: 

— Vrei să spui că nu l-ai nimerit sau că ți s-a blocat 
arma? sugeră el. 

— Vreau să apun, spuse întunecat Brady, că glontele n-a 
pornit, atâta tot. Nu puteam rata ţinta. lar pistolul nu era 
blocat. Nu avea nicio defecțiune tehnic vorbind. Mai târziu l- 
am demontat complet ca să-l cercetez, era perfect. Doar că pe 
insula aia nu funcționa. 

Gorham întrebă încet: 

— Nu funcţiona... pe insula aceea? Ochii ce-l priveau pe 
tânărul locotenent erau prudențţi, iar mâinile doctorului îşi 
făceau de lucru pe birou. Dar e de necrezut, continuă el. De 
ce? 

— Am înțeles repede de ce, spuse Brady pe un ton sinistru. 
Şi multe alte chestii... 

X kk 

— Am rămas cu gura căscată, continuă Brady. Nu 
înțelegeam nimic. La început am crezut, ca şi 
dumneavoastră, că arma s-a blocat. 

Apoi am văzut că şi ceilalți stăteau cu armele scoase şi că 
le priveau la fel de uimiţi, cu ochii mari şi neîncrezători în 
fața inutilității lor. 

—  Vede-ţi? spuse Grover. Poate acum veți fi destul de 
amabil să intrați în acest ascensor. 

— Nici nu încape vorbă! strigai eu. Nu înțeleg ce se 
petrece aici, dar nu vreau să vă fac jocul. Haideţi, băieți! S-o 
ştergem de aici! 

Grover scoase atunci din buzunar un tub subțire, de forma 
şi mărimea unui stilou. Îl îndreptă spre mine, sau mai 
degrabă spre noi şi, din el ţțâşni brusc un con de lumină 

argintie. 

Mă aruncasem spre el, strigând ceva. Dar strigătul şi saltul 
mi-au a fost oprite net când această ciudată lumină argintie 
mă atinse. Nu era gaz. Nu avea nici gust şi nici miros; şi nu 
ardea, nu înțepa şi nu provoca niciun fel de durere. Era ca şi 
când aş fi plonjat într-un ocean vrăjit din pânze de păianjen, 
ca şi când m-aş fi agăţat în ochiurile unui voal de raze de 
lună. Nu puteam nici să vorbesc nici să mişc; doar în 
simțurile îmi funcționau. 

Ca în vis l-am auzit pe dr. Grover spunându-le însoțitorilor 
săi: 

— Duceţi-i în ascensor. Cu băgare de seamă, vă rog. 

Simții mâinile lor ridicându-mă şi purtându-mă: aveam 
impresia cum să vă spun - că mâinile lor erau departe de 
corpul meu, ca şi când eram învelit într-un strat gros de 
cauciuc spongios. 

Puteam vedea, dar numai în fața mea, pe direcția pe care 
pupilele mi-au rămas fixate. Nu puteam să-mi mişc ochii. 
Văzui deci numai că interiorul ascensorului era dintr-un 
metal neted şi bine lustruit, pe care nu te aşteptai să-l 
găseşti într-un asemenea loc. Auzii zgomotul unui motor 
electric şi am dedus, fără ca să simt într-adevăr aceasta, că 
ne deplasam rapid în jos. 

Dr. Grover se plasă în câmpul meu vizual aplecându-se 
uşor: 

— Sunt dezolat, locotenente, spuse! Regret sincer că a 
trebuit să vă provoc aceste neplăceri. Vedeţi însă, armele de 
foc nu funcționează pe această insulă. Nici o explozie, de 
orice natură ar fi ea nu este permisă fără o derogare specială. 
Avem mijloace să vă blocăm primitivele voastre obiecte 
mecanice. Din acest motiv pistolul dumitale n-a funcționat, 
iar emițătorul s-a dereglat. 

Mii de întrebări mă sufocau, dar nu puteam să le pun, nici 
măcar din ochi. Care sunt aceste mijloace, aş fi vrut să-l 
întrebi şi cine eşti tu ca să vorbeşti de un emițător radio ca 
de o sculă mecanică primitivă? Unde ne duci şi ce intenții ai 

cu noi? 

Toate aceste întrebări îmi fulgerau prin minte dar limba 
îmi rămânea paralizată. 

Senzația de mişcare dispăru curând, auzii uşa 
ascensorului alunecând şi mă simții din nou ridicat. Vedeam 
plafonul de metal al unul lung culoar, viu luminat şi auzeam 
o mulțime de voci ce trădau prezența a numeroase persoane 
în acel cavou. Am fost martorul mut al unei conversații între 
Grover şi cineva ce părea a fi superiorul lui: 

— Ei bine, frater? 

— Îmi pare rău, frater Dorden. Am fost obligat: au refuzat 
să vină de bunăvoie. 

— Cred; un suspin. Foarte puțini acceptă. În sfârşit... 
Duceţi-i în camerele de odihnă până îşi recapătă conştiinţa... 
Încetişor. Sunt morţi de frică, bieţii de el. 

Şi călătoria noastră prin labirintul culoarelor de metal 
polizat continuă până ce, în sfârşit, am intrat pe o uşă şi am 
fost aşezaţi cu multă grijă pe o cuşetă. Moliciunea cuverturii 
uşoare îmi provocă o căldură plăcută şi mă făcu să-mi dau 
seama cât de obosit eram. Nu puteam închide ochii, dar 
luminile din încăpere scăzură treptat în intensitate şi, într-un 
întuneric complet, necazurile mele se topiră într-un somn 
profund. 

Nu ştiu dacă m-am trezit din cauza luminii sau aceasta s-a 
declanşat când am deschis ochii. În orice caz m-am trezit 
într-o încăpere ce strălucea de lumină. Mai important era 
faptul că mi-am recăpătat libertatea de mişcare. Am sărit din 
cuşetă şi m-am repezit la uşa aflată la celălalt capăt al 
încăperii, dar, aşa cum bănuiam, era zăvorâtă. Am lăsat, 
pentru moment, orice gând de evadare şi m-am pus pe 
observat locul unde mă aflam. 

În primul rând, eram singur. Paznicii noştri ne-au dat, 
după cât se părea, fiecăruia câte o cameră, sau, mai degrabă 
o celulă individuală. Cea în care mă aflam era de o simplitate 
spartană. Patru pereți dintr-un metal gri închis pe care nu l- 
am putut identifica, o podea dintr-un cauciuc rezistent sau 

ceva asemănător şi un tavan jos, identic cu pereții. O cuşetă, 
un scaun şi un birou erau tot mobilierul. Nu exista nici un 
element decorativ pe pereţi, nici covor şi, bineînțeles, având 
în vedere că eram în subsol - nici o fereastră 

Ceea ce m-a mirat cel mai tare era lipsa oricărui corp de 
iluminat. Priveam peste tot fără să-mi dau seama de unde 
venea acea lumină plăcută ce inunda încăperea. Nu putea fi 
vorba de vreun truc bazat pe lumină indirectă. Fluxul 
luminos nu tremura şi, ceea ce era de-a dreptul bizar - nu 
existau umbre! 

Cred că atunci am început să simt frica. Nu vreau să spun 
că mă bâțâiam cu genunchii tremurând şi dinţii clănțănind, 
dar o undă înghețată m-a pătruns. Eram înțepenit de teroare 
şi spaimă, ca iepurele prins în laț ce vede vânătorul 
apropiindu-se. 

Oamenii aceia, tipul ăla, care vorbea cu indiferență 
disprețuitoare de cele mai frumoase realizări ale noastre, care 
folosea cu regret, dar ca în joacă arme şi instrumente 
necunoscute ştiinţei, cine erau ei, cine era el? 

Şi de ce ne-au despărţit? Unde se aflau acum camarazii 
mei Kavanaugh şi Goeller? Dintr-o dată am simțit cu 
disperare nevoia de a fi împreună cu ei. 

M-am pus deodată pe strigat. Nici un răspuns. Pereţii 
inerți ar fi trebuit să-mi răspundă cu ecoul strigătelor mele, 
fiind metalici. Dar ca totul în acest loc ciudat, ei nu se 
comportară în mod natural: absorbiră sunetul, bându-l 
aproape, aşa cum un burete absoarbe apa. 

Am urlat multă vreme. În van, crezui pentru o clipă. M-am 
înşelat însă: deodată, în spatele meu auzii un zgomot 
imperceptibil şi mă răsucii. Doctorul Grover tocmai trecea 
prin perete. 

x kk 

Locotenentul Brady tăcu o clipă ca şi când ar fi anticipat 
reacția interlocutorului care, nu se lasă aşteptată. Gorham, 
în ciuda faptului că era psihiatru, încetă să mâzgălească în 
carnet şi-i aruncă tânărului o privire scurtă şi neliniştită. 

Cu un efort vizibil îşi stăpâni un început de grimasă şi 
spuse cu voce calmă: 

— Prin perete, locotenente? Te referi la uşă, bineînțeles? 

— Prin perete, repetă Brady pe un ton plictisit. Prin zid, 
domnule. Uşa era chiar în fața mea, iar doctorul Grover a 
intrat în acea celulă trecând prin peretele de metal. 

— Îţi dai seama că ceea ce spui este imposibil? 

— Pentru noi - ochii lui Brady deveniră ostili - este 
desigur imposibil. Pentru El, nimic nu este imposibil. Nimic 
sau foarte puţin. De aceea trebuie să acționăm cât mai 
repede. Înainte de a fi prea târziu! Trebuie să mă credeţi, 
domnule! Este ultima şansă a omenirii... 

— Voi face ce-mi va sta în putință promise Gorham. 
Acum ar trebui poate să mergem mai departe. Deci acest 
doctor Grover tocmai trecea prin perete... 

x kk 

— O să fiu cât se poate de concis, spuse trist Brady. Voi 
termina cât mai repede povestea. Pierdem timpul - şi 
dumneavoastră şi eu. Văd după ochii dumneavoastră că nu 
mă credeți. Cineva însă TREBUIE să mă creadă. Unde, când 
şi cum... nu ştiu, dar cineva trebuie să mă creadă. 

În sfârşit, cum vă spuneam, dr. Grover trecu prin perete. 
Şi oricât ar părea de ciudat, în acel moment frica m-a părăsit. 
Eram încă temător, desigur, aşa cum te temi de un zeu sau 
de un demon, sau de o forță elementară ce-ţi depăşeşte 
complet puterea de înțelegere. Îl priveam nu cu frica ce-o 
inspiră un inamic, un duşman ce te amenință cu arma sa 
fumegândă sau cu o sabie însângerată, nu, îl priveam cu o 
teamă amestecată cu respect, ştiind că el îmi era superior 
precum eram şi eu mai presus de un câine sau de oricare alt 
animal. 

Am stat de vorbă, nu chiar ca de la om la om, cica un om 
cu o creatură inferioară. lar creatura inferioară eram eu. El 
era stăpânul iar eu servul. Şi mi-a povestit o mulțime de 
chestii... 

V-aţi gândit vreodată, doctore că noi, oamenii, suntem o 

rasă egocentrică? Savanţii noştri - Darwin, Huxley şi ceilalți - 
ne-au spus că suntem produsul unei evoluţii constante, 
progresive, o evoluție începută în noroiul mărilor erelor 
primare şi care a dat naştere, treptat la ceea ce numim cu 
mândrie homo sapiens. 

Homo sapiens - omul inteligent! Dar poate că nu suntem 
chiar atât de inteligenți precum credem, deoarece în nebunia 
noastră oarbă n-am proclamat ca fiind rezultatul final şi 
glorios al eternului efort de perfecționare a naturii. 

N-am fi putut oare bănui că aceeaşi forță ce-a transformat 
în om de Neanderthal strămoşul său bestial şi păros, ce-a 
condus din lichidul primordial spre țărmul uscat primul 
amfibian, forța ce-a făcut din omul cavernelor înarmat cu 
pietre, o rasă capabilă să-şi plănuiască propria distrugere 
prin fisiune atomică, n-am fi putut bănui că această forță va 
atinge inevitabil un palier şi mai înalt? 

Este exact ceea ce s-a întâmplat. Există astăzi pe pământ o 
rasă ce reprezintă următorul palier al evoluției umane. 
Oameni pentru care modul nostru de a gândi este la fel de 
elementar şi simpluț ca şi gângurerile copilaşilor pentru noi. 
Ei încep acolo unde noi încheiem. Fizica şi matematica 
noastră de cel mai înalt nivel reprezintă alfabetul lor: ştiinţa 
atât de greu cucerită de cele mai bune creiere ale noastre este 
pentru ei simplă intuiție. Ei ştiu dinainte ceea ce trebuie să 
studiem noi, dar ceea ce Ei studiază, noi nici măcar nu 
putem percepe. Ei sunt noii stăpâni ai creației: - homo 
superior! 

Unde şi cum au apărut, este un lucru pe care nici ei n-au 
reuşit încă să-l lămurească. Există o forță botezată „mutaţie” 
pe care dumneavoastră, ca medic, trebuie s-o înțelegeți mai 
bine decât mine. Prin mutație, un trandafir alb înfloreşte 
printre trandafiri roşii, iar linia sa albă se reproduce apoi cu 
regularitate. Aceşti noi oameni sunt mutanții. S-au născut - 
cel puţin primul dintre ei - din părinți normali. Dar încă din 
leagăn ei au simțit că sunt diferiți. Având un instinct 
telepatic, ei sunt capabili să-şi descopere frați în masa de 

oameni chiar de la mari distanţe şi astfel se pot grupa. 

Cu mult timp în urmă, cât de mult, dr. Greve nu mi-a 
precizat, oamenii noi au hotărât să se izoleze de noi ceilalți. 
Era o hotărâre logică. Ei nu aveau mai multe lucruri comune 
cu noi decât avem noi cu animalele obişnuite. Puţini oameni 
sunt dispuşi să stea cu un câine la masă sau să doarmă într- 
un grajd. 

Se instalară deci în acea insulă izolată din Pacific, departe 
de civilizația oamenilor inferiori. Acolo, au trăit, au studiat, s- 
au instruit şi aşteaptă cu o nesfârşită răbdare momentul 
când vor apărea la lumina zilei şi vor cuceri Lumea care este 
a lor în mod legitim, aşa cum şi Homo sapiens a smuls-o 
strămoşului său cu arcadele proeminente. 

— Omul maimuţă. 

„Suntem puţini”, mi-a spus Grover, „dar cu fiecare an ce 
trece numărul nostru creşte. Unii se nasc aici; alţii vin la noi 
din cele patru colțuri ale lumii sub impulsul unei atracții 
mentale. În curând vom fi destul de numeroşi şi de puternici 
ca să acceptăm responsabilitatea guvernării întregului 
Pământ.” 

—  Vreţi să spuneţi că veți distruge umanitatea ca să 
stăpâniți Lumea? 

Grover răspunse aproape trist: 

— Cât de puţin ne înțelegeţi voi, oamenii. Voi ați stârpit 
animalele câmpurilor doar pentru faptul că ele nu vă sunt 
egale pe planul inteligenței? Datoria noastră este să vă 
păstrăm şi să avem grijă de voi, să fim paznici binevoitori 
într-o lume care vă va deveni din ce în ce mai străină şi mai 
teribilă. Da, teribilă, continuă el văzându-mă schițând un 
gest de protest. Am văzut frica şi oroarea în ochii dumitale 
când am intrat în această cameră. N-ai înțeles cum de am 
putut intra prin peretele care ţi se pare solid. Neînţelegând, 
ţi-a fost teamă. Cu toate astea, nu este nimic supranatural 
sau teribil în ceea ce am făcut şi în ceea ce cu toții putem 
face. Nu există nimic cu adevărat solid într-un univers în 
care lucruri, dimensiuni, mărimi sau substanţe sunt cu toate 

relative. 

Noi ştim că între molecule există destul spaţiu pentru ca 
cele care compun corpul nostru să treacă fără să se altereze 
printre celulele componente ale acestui perete metalic. Pur şi 
simplu noi facem doar reglarea mentală necesară şi trecem 
pe unde vrem. Este o însuşire care, pentru noi, este la fel de 
elementară ca pentru voi, respirația. 

— Care sunt intenţiile voastre în ceea ce priveşte omul? îl 
întrebai. 

— Întrebarea dumitale trebuie altfel pusă, mă corectă el. 
Care sunt planurile Naturii în ce priveşte omul? Şi consider 
că întrebarea conţine şi răspunsul. El poate fi aflat, de fapt, 
în istorie. Ce s-a întâmplat cu primele experienţe ale Naturii: 
reptilele gigant, antropoizii, oamenii cavernelor, şi aşa mai 
departe? 

— S-au stins, civilizația i-a împins deoparte. Ei au fost 
învinşi de asaltul formelor de viață superioare. 

— Trist dar adevărat, spuse Grover cu părere de rău. 
Trist dar adevărat însă, în ce vă priveşte aveți cuvântul 
nostru că vă vom trata bine!”. 

Şi, vedeţi, tocmai aici se află esența problemei. Aceşti 
oameni noi sunt inteligenți, de mii de ori mai inteligenți ca 
dumneavoastră sau ca mine. În calea lor evolutivă către 
perfecțiune ei se nasc cu o bunătate instinctivă. Din acest 
motiv armele lor sunt anesteziante şi nu ucigaşe. EI nu vor, 
nu pot să ucidă. 

Aş putea să vă povestesc ore în şir ceea ce am văzut şi 
auzit în cele trei săptămâni pe care le-am petrecut în refugiul 
subteran al acestor oameni. N-o să vă vorbesc decât despre o 
parte din aceste lucruri deoarece văd că dumneavoastră, ca 
şi ceilalți, mă credeţi nebun. Sunt însă câteva fapte pe care 
trebuie să le ştiţi. Acest subsol celular de metal adăposteşte 
mai mult de două sute de oameni obişnuiţi, bărbați şi femei, 
ajunşi din întâmplare sau prin accident în acea insulă, şi 
care rămân închişi acolo de teamă să nu ajungă să prevină 
lumea despre invazia ce se pregăteşte. 

Sunt bine trataţi, bineînţeles. Sunt hrăniți şi îngrijiţi corect, 
au la dispoziție tot felul de distracții şi sunt cât se poate de 
fericiți, atât cât pot fi de fericiți nişte prizonieri. Oamenii nu 
distrug fără rost animalele ce le sunt familiare. lar pe această 
insulă, oamenii reprezintă cireada de vite a supraoamenilor. 

V-aş putea spune nume ce v-ar mira. Un scriitor celebru, 
mare călător, al cărui iaht a dispărut în urmă cu câțiva ani în 
Pacific; un vânător de animale mari dat dispărut; o aviatoare 
căutată în van peste tot de zeci de echipe de salvare. Toţi 
sunt acolo. 

Aş putea să vă povestesc alte lucruri care v-ar ridica părul 
măciucă - dacă ați fi dispus să le credeţi. Ei sunt deja printre 
noi, aceşti supra oameni. Şi cum clipa supremaţiei lor se 
apropie, Ei pregătesc în linişte planul lor de cucerire pacifică. 
Unii dintre ei au plecat din insulă şi s-au amestecat cu noi. 
Înțelegeţi abilitatea planului lor: o mână de supraoameni în 
pozițiile cheie, aici un om politic, dincolo un magnat al 
industriei sau un scriitor al cărui cuvânt e literă de 
evanghelie pentru cititori. Cum va putea o rasă de sub- 
oameni să se apere atunci când va fi dată lovitura? Căci vor 
lovi, de asta să nu vă îndoiţi, şi nu peste multă vreme. Atunci 
când acest lucru se va întâmpla, pentru noi ca stăpâni ai 
Lumii, va fi sfârşitul. Ei n-o să dea greş în nici o privinţă. Noi, 
când ne unim suntem puternici. EI însă, sunt atotputernici. 
Din cauza asta trebuie să vă dați silința să mă credeţi, oricât 
de ciudată v-ar părea povestea mea. 

TREBUIE, doctore. Dintr-un punct de vedere mai general, 
ar fi poate mai bine ca ei să cucerească Pământul. Dar, eu 
sunt o ființă umană şi ca membru al umanităţii, nu vreau să 
las locul unei specii mai evoluate, oricât de avansată ar fi ea. 
Vreau să trăiesc! Şi dacă NOI vrem să trăim, EI trebuie să 
dispară. Insula lor trebuie distrusă, spulberată complet. 
Poate o bombă atomică... 

— Ai spus că sunt atotputernici, îl întrerupse Gorham. 
Le-ai atribuit înțelepciunea unor semizei. Şi totuşi ai evadat 
din insulă fără ajutor dinafară. Aceasta este oare o dovadă a 

inteligenţei lor superioare? 

Brady scutură din cap: 

— Este o dovadă a bunătăţii lor şi a vicleniei mele 
animalice. Este o fisură în armura lor, iar eu am folosit-o: 
sunt incapabili să producă cu bună ştiinţă suferință unei 
creaturi vii. Ştiind acest lucru, l-am implorat pe Grover să mă 
scoată la suprafață ca să-mi iau câteva lucruri lăsate la 
bordul „Focoasei Alice”. Lucruri personale, i-am spus, 
fotografii de familie pe care le-am ascuns într-un 
compartiment secret al avionului. A fost de acord: în aceste 
trei săptămâni am avut relaţii amicale şi nu bănuia nimic rău. 
Bănuiala este o trăsătură omenească. Ei nu concep nici 
artificiul, nici duplicitatea. Era fără apărare, iar eu eram 
disperat. 

A întors capul atunci când i-am arătat ceva în spatele lui. 
N-a ştiut niciodată ce l-a lovit. Nu ştiu dacă piatra din mâna 
mea l-a ucis sau nu... Spercă nu. 

Avionul era inutilizabil dar avea la bord bărci pneumatice, 
iar apa nu era decât la câțiva paşi. Am vâslit cu puterea unui 
nebun furios că să mă îndepărtez de acea plajă blestemată. 
Urmarea o ştiţi: cum mi s-au terminat proviziile de apă şi 
hrană, cum m-au pescuit câteva zile sau câteva săptămâni 
mai târziu, delirând, bărbos, ars de soare şi pe jumătate mort. 

Doctorul Gorham dădu scurt din cap şi-şi închise 
carnețelul pe care n-a făcut altceva decât să mâzgălească 
desene fără nici o semnificație. 

— Da, spuse el cu voce calmă, ai trăit o experiență 
teribilă. Se ridică spunând cu oarecare jenă... Ei bine, 
locotenente... 

Locotenentul Brady îl privi fără speranţă: 

— Nu m-aţi crezut, nu-i aşa? 

— Mi-a făcut plăcere să-ți aud povestea spuse medicul cu 
o voce profesională. Voi înainta un raport superiorilor mei. Ai 
răbdare şi nu te impacienta. La revedere, locotenente. 

— Du-te dracului, spuse locotenentul mohorât. Du-te 
dracului... şi adăugă, mecanic, domnule. 

Doctorul se crispă şi-l privi apoi pe tânărul din fața sa cu 
compătimire, ridică din umeri şi ieşi din încăpere. 

Pe culoar, un ofițer de marină îl salută: 

— Bună, Gorham. Ai discutat cu el? Care-i verdictul? 

Gorham îşi duse obosit mâna la frunte: 

— Un caz interesant de mania persecuției sub o formă 
surprinzătoare: n-am auzit în viața mea o poveste atât de 
completă şi logică dar... Ridică din umeri. Faceţi ce puteţi 
pentru el. Mă tem că va rămâne multă vreme aici, poate toată 
viața. În libertate ar putea fi periculos. 

Celălalt medic dădu din cap: 

— Foarte trist pentru un băiat aşa drăguţ. Să pluteşti în 
derivă săptămâni în şir şi într-o barcă, poate avea urmări 
teribile pentru oricine. Este singurul supraviețuitor al 
echipajului. În sfârşit... doctore, mâncăm împreună? 

— Nu, mulțumesc. Trebuie să mă grăbesc la raport şi 
apoi să întocmesc tratamentul pentru cazul ăsta. 

— Bun, atunci la revedere. 

Ofițerul  dispăru la capătul culoarului imaculat al 
spitalului psihiatric. Gorham stătu o clipă pe gânduri. Se afla 
în aripa de vest a spitalului, cu fața la stradă. Maşina sa era 
parcată după primul colț. Era foarte grăbit; avea multe de 
făcut, prea multe chiar. Dacă ar fi trecut prin holul de la 
intrare, era convins că se va găsi vreun imbecil să-l întârzie, 
antrenându-l în vreo conversație insipidă şi nesfârşită. Nu 
avea absolut niciun chef de trăncăneală, Voia să iasă cât mai 
repede de aici şi să trimită raportul; raportul său asupra 
„cazului Brady” şi asupra fericitului său deznodământ: nu 
vor mai fi probleme în privința lui. 

Aruncă o privire scurtă pe culoar. Nimeni. Simțurile îi 
spuneau că strada era pustie. Nu riscă să fie văzut. Şi 
atunci... Atunci, doctorul Gorham se întoarse şi... trecu 
liniştit prin zid. 

